
Predkladacia správa

Ministerstvo dopravy Slovenskej republiky v súlade s § 21 zákona č. 150/2013 Z. z. o Štátnom fonde rozvoja bývania v znení neskorších predpisov vypracovalo návrh vyhlášky Ministerstva dopravy Slovenskej republiky, ktorou sa mení a dopĺňa vyhláška Ministerstva dopravy, výstavby a regionálneho rozvoja Slovenskej republiky č. 284/2013 Z. z. o podrobnostiach o výške poskytovanej podpory zo Štátneho fondu rozvoja bývania, o všeobecných podmienkach poskytnutia podpory a o obsahu žiadosti v znení neskorších predpisov (ďalej len „návrh vyhlášky“). 
[bookmark: _GoBack]V nadväznosti na vývoj cien stavebných prác a stavebných materiálov spotrebovaných v stavebníctve v predchádzajúcom období sa v návrhu vyhlášky upravuje maximálna výška podpory (maximálny limit úveru) pri takmer všetkých účeloch podpory. 
Návrh vyhlášky obsahuje aj ďalšie legislatívno-technické úpravy vyplývajúce z aplikačnej praxe.
Predloženým návrhom vyhlášky nevzniknú nové požiadavky na rozpočet verejnej správy. Financovanie bude zabezpečené v rámci schválených limitov výdavkov rozpočtu Štátneho fondu rozvoja bývania na príslušný rozpočtový rok.
Návrh vyhlášky je v súlade s Európskou chartou miestnej samosprávy.

